Ρυθμιστικό πλαίσιο Αξιολόγησης Τεχνολογιών Υγείας σε εθνικό και ευρωπαϊκό επίπεδο
Creators: name: Νικολοπούλου, Βασιλική Κωνσταντίνοu
Publisher: name: Aristotle University of Thessaloniki
Year: 2023
Subjects: Αξιολόγηση τεχνολογιών υγείας
Φάρμακα
Πολιτικές υγείας
Health technology assessment
Medicines
Ηealth politics

description: Στην παρούσα επιστημονική μελέτη παρουσιάζεται το ρυθμιστικό πλαίσιο αξιολόγησης τεχνολογιών υγείας σε ευρωπαϊκό και εθνικό πεδίο με ιδιαίτερη έμφαση στην αξιολόγηση των φαρμακευτικών προϊόντων. Συγκεκριμένα, επιχειρείται η απόδοση της έννοιας της αξιολόγησης τεχνολογιών υγείας, η κατανόηση των ωφελειών που προκύπτουν από την εφαρμογή της Α.Τ.Υ. και η διασύνδεση αυτής με τη βιωσιμότητα των συστημάτων υγείας και τη συγκράτηση των δαπανών υγείας. Στο πλαίσιο της διατριβής καταγράφονται και αναλύονται τα κριτήρια και οι παράμετροι αξιολόγησης των τεχνολογιών υγείας σε εθνικό και ευρωπαϊκό επίπεδο και γίνεται μία προσπάθεια αντικειμενικής και ολοκληρωμένης σύγκρισης αυτών με σκοπό τον εντοπισμών των κενών στην υφιστάμενη εθνική νομοθεσία προκειμένου να διαμορφωθεί ένα βελτιστοποιημένο ρυθμιστικό πλαίσιο που θα εξασφαλίζει ότι το εθνικό σύστημα υγείας θα παρέχει προς τους ασθενείς ποιοτικές, αποτελεσματικές, καινοτόμες και ασφαλείς τεχνολογίες υγείας χωρίς να απειλείται η βιωσιμότητά του. Κατόπιν μελέτης των ανωτέρω, εξήχθη το συμπέρασμα ότι το ελληνικό ρυθμιστικό πλαίσιο Α.Τ.Υ. είναι σαφές και εμπεριστατωμένο, ωστόσο δεν αποτελεί ένα εργαλείο ολιστικής προσέγγισης μίας τεχνολογίας υγείας. Αυτό συμβαίνει καθώς ως προς τα κριτήρια αξιολόγησης δεν αξιολογούνται όλες οι παράμετροι μίας τεχνολογίας υγείας και ως προς τη διοικητική υπόσταση του φορέα δεν είναι συγκροτημένος υπό τη μορφή μιας άρτια οργανωμένης υπηρεσίας ή οργανισμού. Για την ανάλυση της παρούσας επιστημονικής εργασίας πραγματοποιήθηκε ανασκόπηση της ελληνικής και διεθνούς βιβλιογραφίας, επιστημονικών μελετών και δημοσιεύσεων, μελετήθηκε η εθνική και ευρωπαϊκή νομοθεσία, αναλύθηκαν οι αρχές λειτουργίας των ευρωπαϊκών οργανισμών Α.Τ.Υ. και παρατηρήθηκε ο τρόπος λειτουργίας και οργάνωσης της Επιτροπής Αξιολόγησης χάριν στην επαγγελματική απασχόληση της συγγραφέως στον εν λόγω φορέα (2018-2021).
description: In this scientific study is presented the regulatory framework for the evaluation of health technologies on both european and national level, with particular emphasis on the evaluation of pharmaceutical products. Specifically, the concept of health technology assessment is interpreted and an attempt is made to understand the benefits resulting from the application of health technology assessment and its interconnection with the sustainability of health systems and the containment of health costs. In the context of the thesis, the criteria and parameters for evaluating health technologies at national and european level are recorded and analyzed and an attempt is made to objectively and comprehensively compare them with the aim of identifying the gaps in the existing national legislation in order to form an optimized regulatory framework that will ensure that the national health system will provide patients with quality, effective, innovative and safe health technologies without threatening its sustainability. After studying the above, it was concluded that the Greek regulatory framework A.TY. is clear and thorough, however it is not a tool for a holistic approach to a health technology. This happens as, in terms of evaluation criteria, not all parameters of a health technology are evaluated and in terms of the organization's administrative status, it is not constituted in the form of a well-organized service or organization. For the analysis of this scientific paper, a review of the Greek and international literature, scientific studies and publications was carried out, both national and European legislation was studied, the operating principles of the European A.T.Y. organizations were analyzed and the mode of operation and organization of the Greek H.T.A. was observed due to the author's professional employment at the institution in question (2018-2021).